Leck mich im Arsch

"Leck mich im Arsch" (saksa keeles 'laku mu perset') on Wolfgang Amadeus Mozarti loodud saksakeelne b-duuris kaanon – K. 231 (K 382c). See oli üks Viinis 1782. aastal loodud vähemalt kuuest kaanonist koosnevast seeriast.Eisen, Cliff, et al.: "Wolfgang Amadeus Mozart", Grove Dictionary of Music and Musicians Online, ed. L. Macy (Accessed 9 September 2007) Kolmeosaline, kuuehäälselt lauldav ringkaanon loodi arvatavasti sõprade meelelahutuseks. Ka Mozarti muudes jäädvustistes on tuvastatud sarnaste teemade käsitlemist, nii on leitud tema 39 kirjas skatoloogilisitele teemadele kalduvust.

 Avaldamine ja avastamine 
Mozarti lesk Constanze saatis pärast helilooja surma kaanonite käsikirjad 1799. aastal avaldamiseks kirjastusele Breitkopf & Härtel. Kirjastuses muudeti kaanoni vulgaarne pealkiri ning sõnad hillitsetumaks: "Laßt froh uns sein" (sks k "Olgem rõõmsad"). Mozarti algsest tekstist jäid Breitkopfi & Härteli poolt avaldatud helilooja kataloogis alles vaid esimesed sõnadl.Preface to the Neue Mozart Ausgabe Vol. III/10, p. X.

Võimalikku originaalteksti sisaldav partituur avastati 1991. aastal, mil Harvardi ülikooli raamatukogu muusikaosakond soetas Mozarti ajaloolised trükitud partituurid, millele oli lisatud käsitsi kirjutatud tekstid. Need olid ilmselt lisatud raamatule millalgi pärast selle trükkimist. Kuna nendest käsikirjalistest lugudest kuus leiti hiljem ka originaalkäsikirjades, jõuti järeldusele, et ka ülejäänud kolm võisid pärineda Mozartilt endalt, nende seas tekst kaanonile K. 231 ("Leck mich im Arsch") ja K. 233 (hiljem K. 382d) – "Leck mir den Arsch fein recht scön sauber" (ee k "Laku mu perse kenasti puhtaks"). Hiljem leiti, et viimane töö komponeeriti tõenäoliselt Wenzel Trnka poolt.

 Sõnad 
1991. aastal avastatud tekst koosneb korduvatest fraasidest ja sõnadest: Leck mich im A… g'schwindi, g'schwindi, kus A… tähistab ilmselt sõna Arsch. G'schwindi on dialekt saksakeelsest sõnas geschwind ehk 'kähku'.

Trükiversiooni tsenseeritud tekst:
Laßt uns froh sein!
Murren ist vergebens!
Knurren, Brummen ist vergebens,
ist das wahre Kreuz des Lebens,
das Brummen ist vergebens,
Knurren, Brummen ist vergebens, vergebens!
Drum laßt uns froh und fröhlich, froh sein!Olgem rõõmsad!
Nurin on asjatu!
Ving ja hala on asjatu,
see on elu tegelik rist ja viletsus,
Hala on asjatu,
Ving ja hala on asjatu, asjatu!
Olgem siis rõõmsad ja lõbusad, õnnelikud!

Teine, pooltsenseeritud versioon on Brilliant Classicsi avaldatud teoses "The Complete Mozart"

Leck mich im Arsch!
Goethe, Goethe!
Götz von Berlichingen! Zweiter Akt;
Die Szene kennt ihr ja!
Rufen wir nur ganz summarisch:
Hier wird Mozart literarisch!Suudle mu perset!
Goethe, Goethe!
Götz von Berlichingen! Teine vaatus;
Seda stseeni teame ju kõik!
Hõigakem nüüd kokkuvõtet:
Mozart läheb siin nüüd kirjanduslikuks!

Götz von Berlichingen on ilmne viide tsitaadile "… er kann mich im Arsche lecken!" (otsetõlkes 'ta võib mind persest lakkuda' ehk 'ta võib mu perset suudelda'), mis omistati keskaegsele Saksa rüütlile Götzile, tuntud Johann Wolfgang von Goethe 1773. aasta draamast, ehkki viide on osaliselt ekslik, sest tsitaat pärineb tegelikult kolmandast vaatusest.

 Kaver 
Kaanoni põhjal loodi samanimeline kaver Jack White'i ja bändi Insane Clown Posse poolt.

 Viited 

 Kirjandus 
 Zaslaw, Neal (2006) "The Non-Canonic Status of Mozart's Canons", Eighteenth-Century Music (2006), 3: 109–123 Cambridge University Press. 

Kategooria:Wolfgang Amadeus Mozarti teosed